სერო-კათედრალი
სერო-კათედრალი (ესპ. Cerro Catedral) ან სერო-კორდილიერა (ესპ. Cerro Cordillera) — ურუგვაის უმაღლესი წერტილი. მდებარეობს ზღვის დონიდან 513,66 მეტრზე, მალდონადოს დეპარტამენტის ჩრდილოეთ ნაწილში, აიგუის მუნიციპალიტეტის ტერიტორიაზე. მიეკუთვნება კუჩილია-გრანდეს ქედს. სახელი მომდინარეობს კლდოვანი მწვერვალის უცნაური ფორმიდან. 1973 წლამდე, ურუგვაის უმაღლეს წერტილად მიიჩნეოდა ზღვის დონიდან 501 მეტრზე მდებარე სერო-დე-ლას-ანიმასი. სწორედ ამ წელს, მეცნიერთა ჯგუფმა სერო-კათედრალის ზუსტი სიმაღლე დაადგინა და ის სერო-დე-ლას-ანიმასზე მაღალი აღმოჩნდა.